**З А П О В Е Д**



На основание чл. 9, ал. 5 от Закона за управление на средствата от Европейските структурни и инвестиционни фондове, заповед № РД 09–467 от 16.05.2019 г. на министъра на земеделието, храните и горите и одобрен доклад №……………………………….. от Елена Иванова – директор на дирекция „Развитие на селските райони“

**Н А Р Е Ж Д А М:**

Изменям заповед № РД 09-680/27.07.2018 г., изменена със заповед № РД 09-811/31.08.2018 г. и заповед № РД 09-421/24.04.2019 г. на заместник – министъра на земеделието, храните и горите и Ръководител на Управляващия орган на Програмата за развитие на селските райони за периода 2014 – 2020 г. за утвърждаване на Насоките за определяне на условията за кандидатстване и условията за изпълнение на проекти за подготвителни дейности за вътрешнотериториално и транснационално сътрудничество по процедура № BG06RDNP001-19.085 Подбор на проектни предложения за подготвителни дейности за вътрешнотериториално и транснационално сътрудничество по подмярка 19.3 „Подготовка и изпълнение на дейности за сътрудничество на местни инициативни групи“ от мярка 19 „Водено от общностите местно развитие” от ПРСР 2014 - 2020 г., като в Приложение № 2 „Условия за изпълнение на одобрени проекти“, в част I. „Изпълнение на проектите“, раздел I. „Срок за изпълнение на одобрения проект и срок за мониторинг“, в т. 1 думите „7 месеца“ се заменят с „13 месеца“.

Заповедта да се публикува на интернет страницата на Министерството на земеделието, храните и горите и в ИСУН 2020.

Контрол по изпълнението на заповедта възлагам на г-жа Елена Иванова – директор на дирекция „Развитие на селските райони“.

Настоящата заповед да се сведе до знанието на съответните длъжностни лица за сведение и изпълнение.

